gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl pt en pt gl gl gl gl gl gl en en gl gl gl gl gl gl gl gl gl gl pt it nl en gl gl gl gl gl gl gl es gl gl gl gl gl gl gl gl gl gl gl gl gl gl gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
“Tiempo é o meu traballo máis persoal, é como un videoensaio”
11 de Setembro de 2018
A barquense Alicia Alonso será unha das novas cineastas que participarán en “Supernova”, unha sección que se estreará no 15º Festival Internacional de Cine de Santiago
Que lle regalarías a persoa que máis queres? Con esta pregunta directa comeza “Tiempo”, a última curtametraxe da barquense Alicia Alonso García, unha das novas voces do audiovisual galego. Son dous minutos e 48 segundos moi intensos emocionalmente nos que unha voz en off (a da propia creadora) reflexiona e conclúe dando resposta a esa pregunta inicial.
Este traballo, dun marcado carácter intimista e experimental, proxectarase no Curtocircuíto, 15º Festival Internacional de Cine de Santiago de Compostela, que se celebrará do 29 de setembro ao 7 de outubro. É o primeiro que Alicia Alonso, que xa conta cun Mestre Mateo como coprodutora da webserie “El método sueco” no 2015, presenta en solitario. Tras pasar polo Festival de Cans, onde se proxectaba en maio, chegará no outono ata Compostela. “Estou moi contenta de poder estar en Curtocircuíto, é un festival moi bo”, comenta. E mentres chega o certame, está ultimando un novo videoclip, “agora estamos coa montaxe, pero saldrá dentro de pouco”, adianta.
Que diferencia a “Tiempo”, a túa primeira curta en solitario de outros traballos anteriores?
É o meu traballo máis persoal, é un pouco experimental, como un videoensaio. A verdade é que este proxecto naceu cando eu estaba na Escola de Imaxe e Son da Coruña. Ao rematar o primeiro curso mandáronnos facer un traballo sobre o que foi para nós ese primeiro ano, sobre que aprendimos, o que sentimos… E eu fixen un video inicial, que non é exactamente igual que a versión da curta. É unha reflexión do que sentín nese ano, no que sucederon cousas importantes na miña vida a nivel persoal e reflexeinas aí, tratando de construír un texto que tivese unha coherencia, que estivese ben fiado.
Como foi a selección das imaxes, entre as que poden verse lugares do Barco como o Malecón, a praia fluvial, o Sil…?
Realmente tiña as imaxes dende hai moito tempo. Cando empezaba a gravar saía coa cámara á rúa e recollía o que me apetecía, o que me gustaba e así, co tempo, fun recompilándoas. Moitas delas collinas dos videos que xa tiña e outros planos graveinos a maiores. Intentei que as imaxes tivesen a máxima relación posible co texto, que fosen acordes con el.
É unha reflexión moi persoal, pero coa que moita xente pode sentirse identificada…
Si, iso era algo que tamén buscaba, que aínda que fose unha situación persoal miña, realmente se entendese como unha reflexión universal, que é igual para todos.
Que tratamento teñen as imaxes?
As imaxes orixinais non eran así, quixen darlle como efectos de gravación caseira antiga, que non fosen tan perfectas e que iso fose tamén un como un efecto de recordo, de lembranzas.
Como é “Supernova”, a sección na que poderá verse “Tiempo”?
É unha sección que se estrea este ano, que non é competitiva. Está pensada para xente coma min, que está empezando, para darnos un espazo. Estar alí xa é bastante.
Como ves o movemento e a situación da xente nova, dos novos cineastas dentro do audiovisual galego?
Ultimamente están aparecendo moitos, xente incluso máis nova ca min que están comenzando a facer cousas interesantes, moi chulas e cada vez descubres máis. Dentro dos que participan en “Supernova” xa había algúns aos que coñecía doutros festivais, pero hai xente moza con pezas boas e da que non sabía e iso está moi ben. Penso que os festivais están intentando apostar un pouco máis polos novos cineasas, por facilitarlles as cousas xa que cando empezas é complicado meterte nun circuíto de festivais ou que recoñezan os teus traballos. E agora parece que se están dando pasos e estase apostando por todo iso.
Ata agora nunca se proxectou ningún dos teus traballos en Valdeorras…
Parece que aínda non chegou ese momento. Mostrar o que fago na comarca é algo que me gustaría porque ademais teño cousas moi diversas.
alicia alonso audiovisual barquense Compostela creadores curta curtocircuíto ensaio festival galego malecón novos obras reflexión santiago sección supernova tiempo
11 de Setembro de 2018
O Paseo do Malecón do Barco estará cortado ao tráfico hoxe á altura da pasarela do Salgueiral
30 de Setembro de 2022
O Centro Cultural Avenida da Rúa acollerá este sábado unha sesión de cinema galego
29 de Setembro de 2022
O OUFF presenta a Ourense Film Commission en compañía das de España, Galicia e Minho (Portugal)
26 de Setembro de 2022
Recollida de sinaturas do BNG Valdeorras en defensa da Atención Primaria
26 de Setembro de 2022
Adxudicadas 20 das 21 prazas de persoal médico de difícil cobertura na provincia coa primeira quenda por concurso de méritos
30 de Setembro de 2022
O Colexio Divina Pastora do Barco celebra o Día Europeo do Deporte Escolar con actividades en distintas zonas da vila
30 de Setembro de 2022
A intervención dunha patrulla da Policía Local de Ourense, clave na recuperación dun home en parada cardiorrespiratoria
30 de Setembro de 2022
Xornada sobre a reforma laboral e o teletraballo, no Barco o 4 de outubro
30 de Setembro de 2022
A mostra “Compromiso na distancia” sobre Florencio Delgado, na Biblioteca do Barco
30 de Setembro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.